M190PW02 V0, AUO M190PW02 V0 LCD-paneelverspreider | LCDs-Display.com
huisproduktea-Si TFT-LCDM190PW02 V0
M190PW02 V0 prys
LCDs-Display.com is 'n spesialiteitsverskaffer van AUO M190PW02 V0.
AUO M190PW02 V0 is nuut & oorspronklike voorraad beskikbaar by LCDs-Display.com, dieselfde dag gestuur met gratis gestuur koste.
Vir die AUO M190PW02 V0-pdf datasheet of gedetailleerde spesifikasies van die AUO M190PW02 V0 of ander AUO LCDs, asseblief e-pos ons, sal ons gelukkig wees om een ​​te voorsien.
Versoek 'n kwotasie van AUO M190PW02 V0 verspreider by LCDs-Display.com. E-pos ons: info@LCDs-Display.com
Verwante model vir "M190PW02 V0"
Verwante sleutelwoorde vir "M190PW02 V0"
M190PW02 V0 datablad
M190PW02 V0 beeld
M190PW02 V0 verspreider Die week wat alles verander het deur Christo Nel | Bydraes | Woes - Kreatiewe platform vir Afrikaans
Titel: Die week wat alles verander het
Aantal woorde: 2015
Datum gepubliseer: 18 Apr 2011
Die meeste Christengelowiges herdenk die gebeure gewoonlik van die Vrydag af. Goeie Vrydag noem hulle dit. Maar in werklikheid het dit oorspronklik reeds die Woensdag gebeur. Nie dat dit soveel saak maak nie, want dit is mos maar net ŉ dag waarop ons dieselfde gebeure herdenk. En dit is immers die gebeure waaroor dit alles gaan...
Hierdie week bied volgelinge van Jesus die Christus oor die wêreld net weer die geleentheid en voorreg om saam met ander familielede en ander Christengelowiges stil te word rondom ŉ week se gebeure in Jesus se lewe wat elkeen van ons se lewens verander het. Eintlik het dit die totale geskiedenis van die hele wêreld verander, al verstaan sowat twee-derdes van die wêreld se bevolking dit nog nie.
Dit was die dag waarvan Lukas 19 en Johannes 12:12 en verder ons vertel. Jesus het Jerusalem, die stad van koning Dawid, binnegery op ŉ donkie. Soos voor ŉ koning van destyds, het die skare klere en palmtakke voor hom neergegooi om aan Hom eer te betoon as die koning uit die geslag van Dawid. Alles presies soos die profesieë - soos Sag. 9:9 en Dan. 9:25 –27 - eeue tevore voorspel het sou gebeur.
Die lam moes eers deur die geestelike leiers ondersoek word, want - leer die Torah - dit moes sonder gebrek en vlekloos wees om geskik te wees om as lam vir die Pasga geslag te word. Daarom lees ons ook hoe Jesus, na Sy intog in Jerusalem in, eers na die tempel toe gegaan het om daar te leer. Terwyl Hy daar was het die Fariseërs, Sadduseërs en ander wetsgeleerdes gekom en met allerhande moeilike vrae Hom probeer uitvang en as ’n leuenaar probeer uitwys. Maar hulle kon geen fout by Hom vind nie.
Die Maandag van die week waarin die pasga gevier moes word, moes elke vorm van gis as simbool van kwaad uit elke Joodse huis verwyder word volgens die instruksies van die Torah. Daarom het elke Joodse moeder met ’n kers in haar huis rondgesoek vir enige vorm daarvan.
Omdat Jesus en sy dissipels nie in Jerusalem self was nie maar in Betanië, ’n klein dorpie net buite Jerusalem, was dit toelaatbaar dat hulle ’n dag vooraf die voorbereiding kon doen en die Pasgamaal kon vier. (Lukas 22:14 e.v., Matteus 26:17-35 en Johannes 13:36-38 vertel ons daarvan).
Dit is baie belangrik om te onthou dat die week waarin die Pasga gevier is soms twee Sabbatte kon hê as die Pasga êrens in die middel van die week val. Die jaar 32 n.C., volgens die Joodse kalender, was juis so ŉ jaar. Daarom vind ons dan dat hulle in so ŉ week ’n spesiale Sabbat die dag na die Pasgamaal die vorige aand gevier het, want volgens die Joodse feeskalender word die eerste dag van die “fees van die ongesuurde brood” as ’n Sabbat gevier.
Later die week word die gewone Sabbat soos gewoonlik op die sewende dag van die week gevier.
Gelyktydig met die gebeure in die tempel daar in Jerusalem, toe die Hoëpriester die gekose lam vir die betrokke Pasga vasgemaak het aan die horings van die altaar, op die veertiende dag van die Joodse maand, Nissan, word Jesus op Golgota vasgespyker aan ŉ kruis 09h00 daardie Woensdagoggend.
Na ŉ skielike sonsverduistering van drie ure van 12h00 daardie middag af, gelyktydig met die tyd wat die lam in die tempel keelaf gesny en geslag word (volgens Eksodus 12:6), sterf Jesus 15h00 daardie Woensdagmiddag (Mat. 27:45 e.v.). Na drie ure van “hel” kon Hy sê: “Dit is volbring” en Sy asem finaal uitblaas.
Maar op daardie oomblik in die geskiedenis het selfs baie meer as dit gebeur.
Om die kollig voluit te laat val op presies wat op daardie oomblik gebeur het, neem God met Sy eie hande die heiligste van heiligste voorwerpe vir die Jood van destyds, naamlik die dik gordyn wat die Heilige van die Allerheiligste in die tempel geskei het, en skeur dit van bo na onder! Daardie gordyn waardeur die hoëpriester net eenmaal per jaar kon stap na die Allerheiligste gedeelte toe! Skielik was daar geen skeiding na waar God in Sy heilige teenwoordigheid self gesit en wag het om met Sy mense te praat nie.
Om verder te beklemtoon wat hier gebeur het, gebruik God as’t ware alles wat Hy het om die gemeenskap vir weke en jare aan die praat te hou oor hierdie gebeure. Skielik was daar ŉ aardbewing wat grafte laat oopgaan het. Gelowiges wat die afgelope tyd gesterf en begrawe is, het skielik lewend uit die grafte gekom en in die strate van Jerusalem begin rondstap vir almal om te sien en mee te gesels!
Dit was asof God hiermee wou sê: Hierdie is ŉ totaal nuwe begin. Die ou verbond met al sy dinge is verby. ŉ Nuwe verhouding met My is nou moontlik.
Alles waaraan die Ou Verbond, met al sy feeste en wette, julle wou herinner en soos padwysers julle na My toe wou lei, is nou alles hier. Dit het sy doel gedien. Voortaan sal die wette net dien om ongelowiges te oortuig dat hulle sondaars en totaal verlore is. Om hulle so finaal te herinner aan Jesus Christus wat gekom het as die Messias en Lam van God, wat juis hierdie week moes sterf soos die paaslam al die vorige jare.
So kom talle ander profetiese gedeeltes ook hiermee in vervulling, naamlik Hos. 6:1,2 en die teken van Jona (Mat. 12:40).
Wie was Jesus van Nasaret werklik? Was Hy net ŉ doodgewone mens wat van 11 September 3 v.C. tot 9 April 32 n.C. gelewe het? Wat dan van al die merkwaardige dinge wat Hy gesê het en wat Hy gedoen het? Wat van die feit dat alles wat Hy selfs oor Sy dood gesê het presies so gebeur het? Hy het selfs gesê dat Hy na drie dae sou opstaan uit die dood...
Wie werklik erns maak en eerlik wil wees in die lig van die feite, kan nie net sê Hy was ŉ buitengewone goeie man of profeet nie. Óf Hy was die grootste leuenaar en psigopaat wat nog oooit geleef het, óf Hy was wie Hy gesê het Hy is, naamlik God wat mens kom word het om ons finaal te verlos.
Dan was Hy werklik die Verlosser wat gekom het sodat elkeen wat in Hom glo, lewe kan hê en dit in oorvloed.
Wie verander die Definisie van die Messias ?
Gaan en Google > "Council of Nicea" en "Constantine" en kyk waarom christene so deurmekaar is met hul kerkvaders se definisie van die Messias.
8 jaar 3 maande 1 week 3 dae 2 ure oud
"...Was Hy maar net ŉ buitengewone man, of profeet, soos sommige Hom wil beskryf?..."
Dink jy miskien dat hy God was/is ?
Goed, vertel my dan aan/tot wie hy gebid het voor sy kruisiging en aan die volterpaal?
Sit hy nou op die stoel of langs die stoel?
Wie is die kerkmense om die definisie wat YHVH aan hom gegee het te verander? :>>>
Deu 18:15 ‘n Profeet uit jou midde, uit jou broers, soos ek is, sal die HERE jou God vir jou verwek; na Hom moet julle luister—
LET WEL.> SOOS MOSES, 'N DOODGEWONE MENS.
Liefde Genade Vergifnis Die lewe Bejaardes Eg Suid Afrikaans Godsdiens Kerk Diens Verhoudings Vrouens Mans Sosiale kommentaar Inspirerend Dankbaarheid